
Laste arvu suurendamine Narva Lasteaia Kaseke lasteaiarühmas
1. Asjaolud ja menetluse käik
Narva Lasteaed Kaseke on tavaline 4rühmaline lasteasutus, milles 2020/2021. õppeaastal on 2 sõimerühma ja 2 lasteaiarühma. Narva Lasteaia Kaseke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Kaseke hoolekogu on teinud ettepaneku suurendada laste arvu lasteaiarühmas Tähekesed kuni 21 last (05.01.2021. a hoolekogu koosoleku protokoll nr 2). Narva Lasteaia Kaseke direktor esitas 05.01.2021. a Narva Linnavalitsuse Kultuuriosakonnale vastavasisulise taotluse nr 1-15/1.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Kaseke lasteaiarühmas Tähekesed kuni 21 lapseni.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

